Магьирлугъ – терроризмалийн къаршину |\nЧялишсса гьурттушинна дуллай бур Лакрал театр «Культура – против террора» тIисса Дагъусттаннал Культуралул министерствалул проектраву. Му проектрал лагрулий республикалул шагьрурдай ва районнай ккаккан буллай бур спектакллу: «АхIмад-Хан Султан» ва Апанни Къапиевлул дяъвилийсса чичрурду гьануну ларсъсса «Кьакьан дурасса макь».\nЛаргсса хамискьини «Кьакьан дурасса макь» ккаккан бунни Къизилюртуллал магьирлугърал къатлуву, шагьрулул ва лагмасса шяраваллал школалул дуклаки оьрчIан.\nСпектакль байбишин хьхьичI оьрчIахь дяъвилул ва ватан ххирашиврул темалийн багьайсса ихтилат бунни Лакрал театрданул директор МахIаммад ХIусайновлул ва Къизилюртуллал райондалул администрациялул бакIчинал хъиривчу Расул Мусаевлул. Хъунмур чIурчIав дурунни экстремизмалул ва терроризмалул суаллай.\nПредыдущая записьАнатолий Карибов назначен первым зампредом Правительства ДагестанаСледующая записьМицIкIиссурттайсса оьрму